NaiveNeuron/SloPal huggingface dataset:
Kozelová, Monika, poslankyňa NR SR (2022-05-10):
Juraj, ďakujem. Ty si bol svedkom toho, ako to tam vyzeralo, ako v úli. To bola poschodová budova, ktorá bola plná aj na poschodí, aj dolu. A v tom začiatku, keď to bolo také že naozaj, naozaj čerstvé, tak tam chodilo pomáhať denne okolo 70 – 100 ľudí. Z tých sedemdesiatich – sto ľudí naozaj ostali všetci až do konca, kým sme sa nepresťahovali na iné miesto, na zimný štadión do Ružinova. Ja chcem poďakovať hlavne mojim asistentkám, to musím povedať, ale naozaj aj všetkým mojim kolegom. Ak tam niekto naozaj prišiel pomôcť, tak to boli kolegovia z OĽANO napriek tomu, že všetci o tom vedeli, že tá zbierka tam je a že tam je potrebná každá jedna ruka. Každá jedna ruka. Ja chcem povedať, že by sme to nedokázali ani bez tretieho sektora, všetko toto, pretože treba spomenúť aj Človeka v ohrození, treba spomenúť Červený kríž, treba spomínať záchranný systém, záchranárov, ktorí chodili pomáhať, hasičov, vojakov, policajtov, všetkých. Všetkých. A ktorí pomáhajú dodnes. Ja skutočne som hrdá na to, aké, aké máme, akých máme Slovákov, že tak strašne veľa ľudí prišlo pomôcť. Aj včera to bolo vidno na tom, na tom mítingu na Námestí SNP, kedy sme prosili ľudí, aby priniesli dve konzervy každý. Tie dve konzervy, z ktorých sme postavili, ako to povedal Nikita, konzervatórium, takú obrovskú pyramídu, tie konzervy idú do Hostomelu, do Irpine, do Buče a do Borodianky. Čiže ďakujem ešte raz všetkým kolegom, ktorí pomáhali, všetkým, čo boli včera na námestí, všetkým, čo boli včera na Slavíne, lebo nasadzovali vlastný krk proti horde, ktorá kričala, že je málo ukrajinskej krvi.
Mihál, Jozef, poslanec NR SR (2014-11-08):
Prepáčte, je mi to veľmi trápne, keď tu kolegovia zo SMER-u, ktorí zrejme si nevedia navodiť radosť a eufóriu nejako inak, ako tým, že si niečo lupnú, vypijú, nadrbú sa... (Prerušenie vystúpenia predsedajúcou.)
Kollár, Boris, predseda NR SR (2022-05-10):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Tomášovi Lehotskému.
Nachtmannová, Oľga, poslankyňa NR SR (2016-09-13):
... vzápätí, ako to bolo zavesené na Facebooku a na iných sociálnych sieťach, tak zasa sa páni poslanci vrátane pána Matoviča rozpŕchli za svojimi povinnosťami. Už sme tu dlhú dobu, máte všetci možnosť vidieť, ako sa napríklad pán Matovič často zdržiava v sále. Ale na sociálnych sieťach neustále čítate, a dokumentujú to práve takýmito fotografiami, ako tu stále pracujú pre svojich voličov. (Potlesk.)
J. Vaľová, poslankyňa: (2007-05-16):
Páči sa mi, ako pán Číž povedal, že Zákonník práce je, samozrejme, potrebný na ochranu zamestnancov. Vyzdvihol flexibilizáciu a vôbec súvislosti, ktoré Zákonníku práce pripisujú rozmery ľudskej ochrany, a nie asociálny status, asociálny rozmer. Pretože Zákonník práce bol kódex, ktorý sa dlhodobo historicky vyvíjal. A jeho ochranný status ako zamestnanca bol historicky daný. A všetky novely v tomto Zákonníku práce vychádzajú z dokumentov Európskej charty Medzinárodnej organizácie práce. Takže táto novela Zákonníka práce určite nie je žiadnym výmyslom, ale je štandardným, opiera sa o štandardné európske právo. Takže ja som veľmi rada, že takýto prierez a takéto vysvetlenie Zákonníka práce tu odznelo. A myslím si, že potom budeme lepšie chápať všetci tieto súvislosti, prečo je táto novelizácia potrebná.
Matovič, Igor, poslanec NR SR (2014-06-25):
Pán predseda, chcel by som vás poprosiť, aj keď nie som nejakým fanúšikom Lojza Hlinu, ale aby ste vyzvali svojho poslanca, aby nerobil takéto úmyselné lapsusy a nazýval niekoho zemina.
J. Medveď, minister životného prostredia SR: (2010-02-03):
Účelom vládneho návrhu zákona je povinnosť prevzatia: a) smernice Európskeho parlamentu a Rady o kvalite okolitého ovzdušia a čistote ovzduší v Európe, b) smernice Európskeho parlamentu a Rady o službách na vnútornom trhu, c) ďalších smerníc, ktoré majú charakter definícií, povinnosti určenia kompetencií alebo uplatňovania sankcií za porušovanie povinností. Chcem zdôrazniť, že príprava úplne nového zákona o ovzduší bola podmienená veľkým počtom novelizácií doterajšieho zákona, čím sa tento stával málo prehľadným. Vládny návrh zákona je v súlade s Ústavou Slovenskej republiky a medzinárodnými zmluvami a dokumentmi, ktorými je Slovenská republika viazaná. Dopady návrhu zákona sú uvedené v doložke finančných, ekonomických, environmentálnych vplyvov, vplyvov na zamestnanosť a podnikateľské prostredie. Vážený pán predseda, vážené panie poslankyne, vážení páni poslanci, verím, že navrhovaný zákon schválite.
Ďuriš Nicholsonová, Lucia, podpredsedníčka NR SR (2017-04-07):
Poprosím vás o kľud v rokovacej sále! Pán minister, váš čas vypršal! V súlade s rokovacím poriadkom teraz vystúpi pán spravodajca, pán poslanec Burian, sekundu ešte. Ak dovolíte, ja iba prečítam poslancov, ktorí sú písomne prihlásení do rozpravy, aby sme to vedeli sledovať na tabuli: za klub SMER – SD Marián Kéry, za klub OĽANO Erika Jurinová, za klub SME RODINA Petra Krištúfková, za klub SaS Jana Kiššová. Jednotlivci: Erik Tomáš, Ľuboš Blaha, Jozef Rajtár, Anna Verešová, Soňa Gaborčáková, pán poslanec Krajniak, pán poslanec Kollár, pán poslanec Muňka, pani poslankyňa Remišová, pán poslanec Matovič, pani poslankyňa Bašistová, pán poslanec Baránik, pani poslankyňa Vaľová, pán poslanec Marosz, pani poslankyňa Shahzad, pán poslanec Heger, pani poslankyňa Zemanová, pán poslanec Poliačik, pán poslanec Dostál a pani poslankyňa Petrík. Dobre a teraz, nech sa páči, pán poslanec Burian ako spravodajca má priestor.
Hrnčiar, Andrej, podpredseda NR SR (2016-06-07):
Pani poslankyňa Grausová.
Gašpar, Tibor, podpredseda NR SR (2024-09-10):
Ďakujem, pán poslanec. Reagovať bude pán poslanec Dvořák s faktickou poznámkou. Nech sa páči.
J. Laššáková, poslankyňa: (2008-06-19):
Ďakujem. (Potlesk.)
Ďuriš Nicholsonová, Lucia, podpredsedníčka NR SR (2017-10-10):
Pán poslanec Kamenický, nech sa páči.
M. Číž, podpredseda NR SR: (2008-09-11):
Právo na položenie doplňujúcej otázky chce využiť pán poslanec Minárik, má slovo.
B. Bugár, podpredseda NR SR: (2005-09-21):
(Hlasovanie.) Prítomných je 80 poslancov, za 77, zdržal sa 1, nehlasovali 2. Konštatujem, že aj tento návrh sme schválili. Prosím teraz pána poslanca Vladimíra Horáka, aby uviedol jednotlivé hlasovania k vládnemu návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o zmene a doplnení niektorých zákonov (tlač 1276). Nech sa páči. V. Horák, poslanec: Ďakujem, pán predsedajúci, za slovo. V rozprave vystúpil pán poslanec Šulaj, ale nepodal žiadny návrh na hlasovanie, preto odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že prerokuje tento návrh zákona v druhom čítaní.
Glváč, Martin, podpredseda NR SR (2016-04-19):
Ďakujem veľmi pekne za faktické poznámky. Bude reagovať pani poslankyňa Simona Petrík.
Zmajkovičová, Renáta, podpredsedníčka NR SR (2014-01-29):
Pán poslanec Hraško.
Hargaš, Ján, poslanec NR SR (2024-02-27):
Ďakujem za slovo. Pán poslanec, ste sa venovali tej Einsteinovej teórii relativity a to ma zaujalo v tom príhovore, pretože naozaj aj ja som sa pozeral na tie dáta, že ako sa tu zakrivuje časopriestor v okolí Národnej rady, pretože keď má pán predseda Pellegrini vyhlásiť voľbu sudcu Ústavného súdu bezodkladne, tak to bezodkladne trvalo viac ako 70 dní, teraz mu tam leží na stole ten schválený a podpísaný, aj prezidentkou podpísaný zákon, on s tým procesne nič nerobí, on tam nemá žiadne procesné, nejakú úlohu, že by tam mal niečo opraviť alebo niečo s tým spraviť. To tam sedí toto, leží to tam na stole a on sa na ten zákon asi pozerá. A už sa naň pozerá jedenásty deň od podpisu pani prezidentky, no a teraz aby sme na to išli vedecky, keď ste toho Einsteina spomínali, že je to teda dlho, alebo je to, je to krátko, že trvá to dlho tej koalícii ten zákon dostať do zbierky? No trvá to dlho, pretože za minulej vlády bol ten priemer od podpisu prezidentky po zverejnenie v zbierke šesť a pol dňa. A táto koalícia vyhrala voľby na tom, že teda to sú tí starí harcovníci, že oni teda ukončia ten chaos a už to tu bude fungovať poriadne, tak už sú podpriemerní oproti tej minulej vláde. A čo je ešte zaujímavejšie, je údaj o skrátených legislatívnych konaniach. Pretože tam to kričí ešte viac. Pretože keď sa zákon schvaľuje v skrátenom legislatívnom konaní, tak asi nám niečo závažné hrozí, že to musíme veľmi hnať, ten proces. Tak za minulej vlády zákony schválené v skrátenom konaní boli v zbierke do dvoch dní od podpisu prezidentky. Dva dni po podpise prezidentky, tak ten štát vedel fungovať, že po dvoch dňoch to už bolo v zbierke, lebo niečo nám hrozilo. No tuná koalícia sa hotovala, ako tu hrozí porušovanie ľudských práv a už jedenásť dní od podpisu pani prezidentky im to očividne nevadí. Pánovi Pellegrinimu tam ten spis sedí na stole, on sa naň pozerá a rozdáva karafiáty. Ďakujem pekne.
Hrnčiar, Andrej, podpredseda NR SR (2016-06-15):
S reakciami na faktické poznámky pán poslanec Mihál.
Suja, Miroslava, poslanec NR SR (2023-06-15):
Čiže aj cez obednú prestávku, bude návrh.
Grendel, Gábor, podpredseda NR SR (2022-12-07):
Dve faktické poznámky na vystúpenie pána poslanca Dostála. Ako prvý pán poslanec Miroslav Suja.
Laššáková, Jana, podpredsedníčka NR SR (2012-12-18):
Pán poslanec Kadúc, nech sa páči.
Laššáková, Jana, podpredsedníčka NR SR (2013-01-29):
Prosím, prezentujme sa a hlasujeme. (Hlasovanie.) Prítomných 141 poslancov, za návrh 111 poslancov, proti 1, zdržalo sa 28, nehlasoval 1 poslanec. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďalej budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 476/2008 Z. z. o efektívnosti pri používaní energie, tlač 340. Prosím spravodajcu z výboru pre hospodárske záležitosti, pána poslanca Alojza Přidala, aby uviedol hlasovanie. Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 476/2008 Z. z. o efektívnosti pri používaní energie (zákon o energetickej efektívnosti) a o zmene a doplnení zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení zákona č. 17/2007 Z. z. v znení zákona č. 136/2010 Z. z. , tlač 340.)
Ďuriš Nicholsonová, Lucia, podpredsedníčka NR SR (2019-06-24):
Tri faktické poznámky na vaše vystúpenie. Končím možnosť prihlásiť sa. Pani poslankyňa Kiššová.
Hlinka, Jozef, poslanec NR SR (2022-11-08):
Ďakujem za slovo, vážený pán predsedajúci. V rozprave vystúpil jeden poslanec, pán poslanec Jaromír Šíbl, ktorý podal jeden pozmeňujúci a doplňujúci návrh. Pán predsedajúci, dajte, prosím, hlasovať o bodoch spoločnej správy č. 1 až 3 spoločne s návrhom gestorského výboru schváliť.
Laššáková, Jana, podpredsedníčka NR SR (2015-09-29):
Nech sa páči, pokračujte, pán poslanec.
A. Belousovová, podpredsedníčka NR SR: (2007-11-27):
A slovo má pán poslanec Lipšic. Nech sa páči.
Bugár, Béla, podpredseda NR SR (2017-02-08):
Pán poslanec Kecskés.
Figeľ, Ján, podpredseda NR SR (2014-03-28):
Ďakujem pekne. Pán spravodajca? Isto? (Reakcia spravodajcu.) Ďakujem teda obidvom pánom. Prerušujem rokovanie o tomto bode programu. Budeme pokračovať, dáma a páni, prvým čítaním o návrhu poslancov Národnej rady Slovenskej republiky Józsefa Nagya, Martina Chrena, Viliama Novotného a Branislava Škripeka na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov . Tento návrh zákona má tlač 908 a návrh na jeho pridelenie do výborov je v rozhodnutí č. 920. Teraz dávam slovo poslancovi Józsefovi Nagyovi, aby návrh zákona uviedol.
Pellegrini, Peter, predseda NR SR (2015-06-15):
Ďakujem. S reakciou na faktické poznámky pán poslanec Baška.
Jurinová, Erika, podpredsedníčka NR SR (2012-07-27):
Ďakujem pekne. Zaujmite, prosím, miesto pre spravodajcu. Otváram rozpravu. Do rozpravy som nedostala žiadnu písomnú prihlášku. Pýtam sa preto, či sa chce niekto prihlásiť do rozpravy ústne? A o slovo požiadal zároveň aj pán predkladateľ. Do rozpravy sa prihlásili štyria páni poslanci, pán poslanec Poliačik, Brixi, Fecko, Záhumenský. Ukončujem možnosť prihlásiť sa ústne do rozpravy. Nech sa páči, pán predkladateľ.
Blanár, Juraj, podpredseda NR SR (2021-05-05):
Pán podpredseda Gábor Grendel.
Gibalová, Monika, poslankyňa NR SR (2012-09-27):
Ďakujem, pán predseda. Dajte hlasovať o postúpení tohto návrhu zákona do druhého čítania.
Fecko, Martin, poslanec NR SR (2011-10-18):
Ďakujem pekne. Konštatujem, že v rozprave nevystúpil nik, preto prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Pamula, Peter, poslanec NR SR (2019-09-10):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti, ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Laššáková, Jana, podpredsedníčka NR SR (2014-02-05):
Pán poslanec, nech sa páči, uvádzajte hlasovanie. (Ruch v sále.) Nech sa páči, uvádzajte hlasovanie!
Danko, Andrej, predseda NR SR (2019-06-19):
Ďakujem. Chcel by som ešte na záver hlasovania pozdraviť študentov z Dunajskej Stredy na balkóne. (Potlesk.) Súčasne vyhlasujem trojminútovú prestávku, aby sme mohli kľudne pokračovať v rokovaní, 11.13 hod.. (Prestávka.) (Po prestávke.)
P. Paška, predseda NR SR: (2009-06-19):
(Hlasovanie.) 141 prítomných, 124 za, 17 sa zdržalo. Sme v treťom čítaní . Otváram rozpravu. Pýtam sa, či chce niekto vystúpiť. Nie. Vyhlasujem rozpravu za skončenú.
Danko, Andrej, podpredseda NR SR (2024-06-27):
Ďakujem. Vážené panie poslankyne, vážení páni poslanci, keďže bola otvorená rozprava a sú prihlásení poslanci, o slovo požiadala spravodajkyňa alebo ešte je to uvádzanie? O slovo požiadala pani spravodajkyňa. Či rozprava už bola otvorená, nie? (Reakcia z pléna.) Aha, dobre. Pozmeňovák, hej? Dobre, nech sa páči, pani poslankyňa. (Pokračovanie rokovania v znovuotvorenej rozprave o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov , tlač 152.)
Krúpa, Juraj, poslanec NR SR (2023-12-12):
Ďakujem veľmi pekne za slovo. Celý tento balík lex konsolidácia je, samozrejme, podvod. To, čo vidíme, je, že vlastne rozpočet teraz, ktorý je predkladaný, je umelo nafúknutý. Umelo nafúknutý tak, aby tá, tie peniaze, ktoré sa majú ušetriť alebo teda konsolidovať vraj v ďalšom rozpočte, tak to už bude to, o čo sa ukráti vlastne to, čo je teraz nafúknuté. Pointa je, že celá konsolidácia je jeden veľký podvod, celá konsolidácia nie je žiadna konsolidácia, je to okrádanie bežných ľudí na daniach, ktoré potom budú rozdané len jednej spoločenskej vrstve alebo jednej časti spoločnosti, ktorá má byť teda tá väčšinová, ktorá volí stranu SMER. Čo je ale útrapné, je, že týmto okrádate aj budúce generácie, okrádate mladých ľudí o ich dôchodky, okrádate o ich zárobky, ktoré by mohli minúť a ktoré mohli investovať do našej budúcnosti. Sami ste hovorili, že to, čo vlastne tu hrozí, je grécka cesta a áno, toto je grécka cesta. Ale môžme povedať, že to je grécko-maďarská cesta, pretože na jednej strane idete ruinovať ekonomiku, na druhej strane si idete uzurpovať moc, aby tie zdroje, ktoré sa tu budú produkovať, aby ste mohli míňať len sami pre seba, aby ste ich mohli rozkrádať. Pretože jedno heslo stále platí a bude platiť navždy: přes den lhal, v noci kradl, sociálny demokrat.
Sulík, Richard, predseda NR SR (2010-10-19):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Pán Dostál, hlásite sa do rozpravy? Takže máme tri ústne prihlášky. Uzatváram možnosť sa prihlásiť. A nech sa páči, pán Dostál, máte slovo.
Truban, Michal, poslanec NR SR (2023-11-15):
Ďakujem, pán Bartek, za vašu faktickú. Už som sa bál, že tu budú len naši kolegovia chváliť, takže oceňujem demokraciu aj v priamom prenose. To, že sa vláda a programové vyhlásenie vlády skladalo z výsledku volieb a nie z toho, že si niekto to vo firme povedal, to je samozrejmé, ale zároveň to neznamená, že takáto koalícia nevie priniesť dobrú stratégiu, dobrý plán pre Slovensko. A naozaj, ako som povedal aj ja vo svojom príhovore, to, že existuje a je nejaký dobrý plán, je z väčšiny dokumentov úplne jasné a čitateľné, že sú tam úplne jasné línie a jasné aj ťažké rozhodnutia a jasne načrtnuté kompromisy. Takto je, takto to programové vyhlásenie vlády je naozaj iba zmeska, zmeska želaní. Čo sa týka nášho, zahraničnopolitickej orientácie, aj takéto vyjadrenia, aj vaše, ale aj iných vládnych politikov práve vedia spochybňovať investorov, čo v konečnom dôsle... aj našich ľudí, našich občanov, čo v konečnom dôsledku, ako som aj ja spomenul vo svojom príhovore, bude znamenať horšiu ekonomickú situáciu aj na Slovensku našich občanov. Keď sa máme baviť o nich, tak my práve sa bavíme o nich, aby oni mali lepšie zamestnanie, lepšie podnikateľské prostredie, aby sa im tu lepšie darilo, aby mali väčšie dôchodky. A práve preto je jednoznačne potrebné pre našich občanov to, aby sme boli vnímaní ako silná súčasť Európskej únie a... takže tak.
I. Šimko, minister vnútra SR: (2002-05-21):
J. Migaš, predseda NR SR: Ďakujem, pán minister. Poprosil by som o stanovisko spravodajcu, ktorého určil gestorský výbor pre sociálne veci a bývanie, pána poslanca Štefana Rusnáka, aby predniesol stanovisko.
Hladký, Pavol, poslanec NR SR (2011-03-24):
Teraz budeme hlasovať o pozmeňujúcich návrhoch zo spoločnej správy, pričom gestorský výbor odporúča tieto návrhy schváliť.
Kollár, Boris, predseda NR SR (2022-12-22):
Hlasujeme o skrátení lehoty. Prosím, prezentujme sa a hlasujeme. (Hlasovanie.) 135 poslancov prítomných, za 90, zdržalo sa 45. Uvedený návrh sme schválili.
Suchánek, Alan, poslanec NR SR (2017-12-06):
Ďakujem. V podstate na všetkých troch, ja som nereagoval alebo nevystupoval preto, že to bolo nepríjemné, ale preto, že to bolo nepravdivé. Ďakujem.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 99 poslancov, za 55, proti 1, zdržalo sa 41, 2 nehlasovali. Konštatujem, že zákon sme neschválili. Ďalej budeme pokračovať v rokovaní o bode 34, o vládnom návrhu zákona o Ústavnom súde. Ešte predtým, pán poslanec Ďurovčík. (Reakcia z pléna.) Nemôžem vám dať faktickú poznámku počas hlasovania. Takže o slovo sa hlási minister spravodlivosti Gábor Gál. Tým pádom, samozrejme, otvára rozpravu. Nech sa páči. (Pokračovanie rokovania o vládnom návrhu zákona o Ústavnom súde Slovenskej republiky a o zmene a doplnení niektorých zákonov , tlač 1061.)
Kvorka, Ján, poslanec NR SR (2018-12-04):
Ďakujem za slovo, pán predsedajúci. Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Ivan, Miroslav, poslanec NR SR (2019-05-10):
Dobre, keď budem možno druhé, tretie obdobie, budem múdrejší. Ďakujem veľmi pekne za radu. Pán minister Érsek, nebudem teraz veľmi dlho, ale pri prvom čítaní k tomuto zákonu sme, som sa vás pýtal, ako budete, lebo tu, týmto zákonom, ktorý je zákon o cestnej doprave, meníte aj zákon o vnútrozemskej plavbe č. 338/2000 Z. z. a zavádzate tam nový pojem, teda pojem, ktorý už je známy v iných zákonoch, dopravná obslužnosť. Pri prvom čítaní som sa vás spýtal, prečo hneď v tomto zákone nedefinujete, kto v prípade plnenia dopravnej obslužnosti bude objednávať dopravu vo verejnom záujme, myslím tým vnútrozemskú lodnú dopravu, pretože v zákone o cestnej doprave máme, že to objednávajú samosprávne kraje. V zákone o doprave na dráhach máme presne definované, ktoré linky objednáva štát a ktoré môže objednávať samosprávny kraj. Tu to uvedené nemáme a vtedy ste mi vraveli v prvom čítaní, že sa to dozviem v rámci druhého čítania, tak teda čakám na odpoveď, ako to bude. Mne sa teda rozhodne nezdá vhodné, ak náhodou o tom uvažujete, aby regionálnu dopravnú obslužnosť na vode, konkrétne na Dunaji financovali ľudia zo svojich daní, napríklad aj z východného alebo stredného Slovenska. Jednoducho ak nad týmto uvažujete, tak hovorím nie, nebudeme s takým dačím súhlasiť. Ak má byť plnená dopravná obslužnosť formou lodnej dopravy na Dunaji v úseku Bratislava – Šamorín alebo Bratislava – Komárno, potom to považujeme za regionálnu dopravu, za regionálnu obslužnosť a za dopravu vo verejnom záujme v rámci regiónu. A preto si myslím, že by to malo byť v kompetencii samosprávnych krajov, ktorých sa to týka. Takže neviem, či sa dočkáme ešte následne novely tohto zákona o vnútrozemskej plavbe, kde to bude presne uvedené. Zatiaľ z tohto, čo ideme dnes o tom rokovať a hlasovať, mi vyplýva, že to nie je jasné a teda neviem kto, ak sa raz rozhodne, kto to bude objednávať, ak to bude chcieť objednávať vo verejnom záujme. Takže tu by som chcel odpoveď na toto. Ďakujem.
Heger, Eduard, predseda vlády SR (2021-05-27):
Ďakujem veľmi pekne. Vážený pán predsedajúci, vážená Národná rada, vážený člen vlády, dovoľte mi, aby som podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. 	Neprítomný je minister pôdohospodárstva a rozvoja vidieka Ján Mičovský, zahraničná pracovná cesta, Brusel, nie sú otázky, minister vnútra Roman Mikulec, pracovné povinnosti, nie sú otázky, ministerka spravodlivosti Mária Kolíková, pracovné povinnosti, nie sú otázky, minister obrany Jaroslav Naď, pracovné povinnosti, nie sú otázky, minister životného prostredia Ján Budaj, nie sú otázky, minister zdravotníctva Vladimír Lengvarský, nie sú otázky, ministerka Natália... ministerka kultúry Natália Milanová, nie sú otázky, podpredseda vlády a minister hospodárstva Richard Sulík, pracovná cesta mimo Bratislavy, nie sú otázky, minister dopravy a výstavby Andrej Doležal, nie sú otázky. Ďakujem, skončil som.
Karahuta, Jaroslav, poslanec NR SR (2023-05-17):
Ďakujem veľmi za slovo, pán predsedajúci. Dobrý úmysel, zase nevykonateľný. Bod 3, bod 3 v čl. I a tak ďalej h) uvádzať označenie krajiny pôvodu výrobku alebo miesta pôvodu výrobku. To je odvolávka na, na nariadenie Európskeho parlamentu a Rady 1169 a tam sa odvoláva na čl. 26 ods. 2 písm. a) a b). Odsek a) sú etikety, to znamená, každá mrkva, každý zemiak, prípadne petržlen alebo čo sa bude predávať musí mať etiketu, na ktorej bude určená krajina pôvodu, čo bude označenie krajina pôvodu a miesta pôvodu. Upozorňujem, každá mrkva, každá, každá broskyňa alebo marhuľa. Bod b), bod b) hovorí o tom, že, že poskytovanie informácií o predaji mäsa a mäsových výrobkov podľa platnej legislatívy. Na Slovensku nesmie sa mäso predávať na trhovom mieste, to znamená, že podľa tohto by sme de facto nepriamo povoľovali predaj čerstvého mäsa na, na, na trhoviskách, čo je zase v rozpore s našou platnou legislatívou. Ďakujem.
B. Bugár, podpredseda NR SR: (2002-07-02):
(Hlasovanie.) Prítomných 97 poslancov, za návrh hlasovalo 92, zdržali sa 4, nehlasoval 1. Návrh sme schválili. Pristúpime k tretiemu čítaniu . Otváram rozpravu v rámci tohto čítania a pýtam sa, či sa niekto hlási do rozpravy. Nie je to tak. Vyhlasujem rozpravu za skončenú. Nech sa páči, pán poslanec. R. Vavrík, poslanec: Pán predsedajúci, sme v treťom čítaní. Gestorský výbor odporúča, aby sme predložený návrh zákona schválili.
A. Slafkovský, poslanec: (2007-05-17):
Vážený pán generálny prokurátor, v septembri roku 2005 som podal ako primátor mesta Liptovský Mikuláš podnet na políciu v Liptovskom Mikuláši z podozrenia páchania trestného činu členmi predstavenstva Tatra Development Group, a. s. pánom J. G. a pani M. K. pri správe z verejného majetku. Mesto v tejto spoločnosti v tom čase vlastnilo cca 10 % akcií. Vyššie uvedené osoby bez vedomia ostatných členov predstavenstva podpísali notárske zápisnice s exekučnými titulmi na majetok TDG vo výške cca 150 mil. Sk. Exekučné tituly vznikli z neplnenia evidentne nevýhodných zmlúv podpísaných za TDG pánom J. G a pani M. K. Vec vyšetruje Úrad boja proti korupcii, pobočka Banská Bystrica. Mám tri otázky. V akom štádiu je proces vyšetrovania? Druhá otázka: Rozhodol už prokurátor o vznesení obžaloby voči pánovi J. G. a pani M. K.? A tretia: Došlo ku zneužitiu právomoci verejného činiteľa, ak súčasný primátor Ján Blcháč stiahol mnou podaný podnet na políciu bez stanoviska prokurátora? Ďakujem. Písomný text odovzdám.
I. Šulaj, poslanec: (2006-01-24):
Po prvé. Prečo chce súčasná vláda privatizovať letiská pred koncom volebného obdobia, keď nemá oporu vlastných poslancov v Národnej rade na prijímaní zásadných a rozhodujúcich úloh pri riadení štátu? Ak niekto bude odpovedať, že to vychádza z programového vyhlásenia vlády, tak, vážení páni, tak ja som za toto programové vyhlásenie vlády nehlasoval, pre mňa to nie je dogma. Ja chcem a občania tohto štátu požadujú konkrétne odpovede na ekonomické, sociálne a iné prevádzkové dopady, ktoré transakcia privatizácie letísk bude mať. Po druhé. Prečo nebola spracovaná komplexná štúdia využitia letísk? Prečo slovenskí manažéri, o ktorých môže rozhodnúť súčasná vláda, nemôžu alebo nevedia riadiť uvedené spoločnosti a dokážu to vykonať len zahraničné firmy a silné finančné skupiny? Prečo je nevyhnutné predať lukratívny majetok, ak sa ekonomika tohto štátu vyvíja podľa predstaviteľov vládnej koalície „nadmieru uspokojivo“? Prečo sme nevedeli nájsť finančné prostriedky na to...
Laurenčík, Milan, podpredseda NR SR (2022-06-23):
Ďakujem. Na vaše vystúpenie jedna faktická poznámka. Končím možnosť prihlásiť sa. Nech sa páči, pani poslankyňa Jana Bittó Cigániková.
Blaha, Ľuboš, poslanec NR SR (2021-05-05):
Pán Šefčík, čo povedať na ten váš hysterický záchvat? Snáď dať si pilulku, lexaurín, xanax, teplé mliečko, lebo to, čo ste tu predviedli, to bolo naozaj groteskné. Vy na jednej strane poviete a vyzývate tu k slušnosti a morálke, a hneď jedným dychom tu na mňa nadávate ako úplný grobian. Ako prepáčte, tak si vyberte, tak buď chcete dávať na slušného človeka, alebo to chcete dávať na primitíva; no vybrali ste si primitívnu cestu. A mne neprekáža to, že ste nevzdelaný, to je, to myslím, že pán Baránik bol ako ten, ktorý tu hovoril o vzdelaní. Mne prekáža ten primitivizmus, pán kolega. Ten Igor Matovič, on naozaj reálne zozbieral z tých ulíc tých najťažších primitívov, dostal to sem a tí majú teraz pocit, že sú spasitelia ľudstva a že teraz oni budú rozhodovať o dejinách, že oni budú určovať, kto si zaslúži dôchodok, kto si nezaslúži, že oni budú kádrovať našich starých rodičov. Ľudia z ulice bez akýchkoľvek skúseností, bez vzdelania. A je to arogantné, pokiaľ vy, pán kolega, ste tu v živote nič nevybudovali, ale budete kádrovať našich rodičov, ktorí tu vybudovali, naopak, všetko. To je ten prúser, to je tá arogancia. A viete, vy ste mladý človek. Vy ako, s prepáčením, holúbok nemáte čo trestať seniorov, vy sa máte od nich učiť, pán kolega. A môžete prskať, koľko chcete, ja ďakujem generácii našich rodičov a starých rodičov za všetko, čo tu vybudovalo, vybudovali. Boli medzi nimi mnohí čestní komunisti, ktorí si zaslúžia vďaku. A tí, ktorí naozaj robili zlé veci, tí by mali byť odsúdení spravodlivým súdom, a nie vašimi lynčujúcimi čatami. Ďakujem pekne.
P. Paška, predseda NR SR: (2006-10-17):
Prezentujeme sa a hlasujeme. (Hlasovanie.) Prítomných 143, za 142, zdržal sa 1. Konštatujem, že Národná rada pridelila uvedený návrh zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Budeme pokračovať v hlasovaní v prvom čítaní o vládnom návrhu zákona, ktorým sa mení a dopĺňa zákon č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov a o zmene a doplnení niektorých zákonov . Je to tlač 75. Spravodajcom je pán poslanec Viliam Jasaň. Prosím ho, aby uviedol hlasovanie.
Žitňanská, Lucia, poslankyňa NR SR (2014-05-15):
Ďakujem pekne. S nadsázkou, pán poslanec Kadúc, musím povedať, že ďakujem za prejav, ktorým ste vyprovokovali pána poslanca Martvoňa k tomu, že nikdy nebude kandidovať na pozíciu sudcu Ústavného súdu. Ďakujem pekne za tento prejav. Myslím si, že to, čo bolo podstatné v tom, čo hovoril pán poslanec Kadúc, bolo to, že v čase, keď si strana SMER môže vybrať medzi kompetenciou, naozajstnou kompetenciou, odbornosťou a morálnosťou a prípadne lojálnosťou, tak vyberá lojálnosť, čo je podľa mňa nešťastie pre obsadzovanie funkcií v celom justičnom systéme. A strana SMER tým preberá plnú zodpovednosť za stav justície taký, aký bude. A treba povedať, že žijeme vážnu dobu vo vzťahu k justícii a to podstatné sa deje práve v týchto voľbách, aj v týchto, aj v pondelňajšej voľbe a možno v niektorých ďalších voľbách. A vôbec to nezávisí od toho, ako bude vyzerať v konečnom dôsledku Ústava Slovenskej republiky v časti justície. Tieto personálne otázky sú kľúčové. Preberáte za ne zodpovednosť, kolegovia.
Bugár, Béla, podpredseda NR SR (2017-05-19):
Prerušujem rokovanie o tomto bode programu. Teraz budeme pokračovať Správou o stave vysielania v Slovenskej republike a o činnosti Rady pre vysielanie a retransmisiu za rok 2016 (tlač 491). Prosím teraz predsedníčku Rady pre vysielanie a retransmisiu Martu Danielovú, aby správu uviedla. Nech sa páči.
Karahuta, Jaroslav, poslanec NR SR (2021-09-17):
Ja by som chcel zareagovať na pána poslanca Mičovského v tejto časti, čo sa týka porážky. Je pravdou, že táto vyhláška je na svete v pracovnej verzii. Ja si myslím, že je urobená veľmi dobre a zodpovedne. Ja som veľmi rád, že tá vyhláška, pracovná verzia tej vyhlášky je jednoduchá. Je pochopiteľná a netreba k tomu špeciálne vysokoškolské vzdelanie, aby človek, ktorý zriadi si takúto prevádzku, takýto farmársky bitúnok, aby mohol ju vykonávať. Tam sú presne stanovené pravidlá, jednoduché, čo tam má byť a nemá byť. Čo sa týka streľby alebo porážky pod šírim nebom, tak tú môže robiť iba, bude môcť robiť iba oprávnená osoba. Zbraň musí byť kontrolovaná príslušným, príslušnými úradmi, čiže musí byť povolená na takýto odstrel. Maximálna vzdialenosť bude 40 metrov. A tu je akurát to ozaj, že to musí robiť kvalifikovaný človek. Je tam podmienka uzatvorenia toho otvoru po porážke, pretože v tej hlave vznikne nejaká diera, treba to uzatvoriť do hodiny. Do hodiny vykrviť a hodinu po vykrvení vykoliť a samozrejme musí prísť veterinárny lekár, ktorý skontroluje orgány toho zvieraťa a následne to zviera potom môže ísť na porážku. Takže ja si myslím, že tá vyhláška bude zrozumiteľná. Ďakujem pekne aj tak pánovi Mičovskému za podporu.
A. Slafkovský, poslanec: (2008-04-10):
Takže mám interpeláciu na ministra financií pána Jána Počiatka. Vážený pán minister, Národná rada Slovenskej republiky  schválila vaším rezortom pripravený návrh zákona, ktorým sa zmenil zákon č. 502/2001 Z. z. o finančnej kontrole a vnútornom audite. V dôvodovej správe k tomuto zákonu ministerstvo píše, že sa zavádza nový inštitút, vládny audit ako nástroj vlády na overovanie zákonnosti, hospodárnosti, efektívnosti, účinnosti a účelnosti pri hospodárení s verejnými prostriedkami. Použije sa pri kontrole účinnosti systému riadenia, kontroly orgánov verejnej správy, ktoré spravujú kapitoly  štátneho rozpočtu. Schválená novela zákona však nedefinuje v § 2, čo je účelnosť a ako si ju má kontrolný a kontrolovaný orgán vysvetľovať, hoci ostatné pojmy používané zákonodarcom tento § 2 objasňuje. Výsledkom teda je, že schválená novela bude príčinou  mnohých sporov o tom, ako by sa mali verejné prostriedky použiť. Podľa môjho názoru sa dáva príliš veľká rozhodovacia marža pre kontrolný orgán na priestor na svojvôľu. V praxi to prinesie množstvo nejasností, kedy sa do rozporu chápania účelnosti dostanú najmä na mnohé orgány samosprávy či už miestnej, alebo regionálnej s kontrolným úradom. Nemám námietky voči kontrole účinnosti, efektívnosti cestou dodržiavania zákona o verejnom obstarávaní, ale kontrolovať účelnosť znamená napríklad aj to, či dotácia na prenesené kompetencie v samospráve samospráva správne a účelne použila a rozhodla, keď uprednostnila opravu hygienických zariadení  školy pred opravou strechy alebo naopak. Pán minister, kedy a či vôbec vydáte nejaké spresnenie, ktorého by sa mali kontrolóri pridržiavať, a tým by sme zamedzili mnohým sporom, ktoré v reálnej praxi hrozia. Ďakujem.
Kiššová, Jana, poslankyňa NR SR (2015-03-18):
Ďakujem pekne za slovo. No neplatičstvo je naozaj na Slovensku veľký problém. Nedokazuje to len množstvo mailov, ktoré denne dostávame od rôznych ľudí, dokazuje to aj množstvo návrhov zákona, ktoré v tejto snemovni sú podávané, žiaľ, len opozíciou na to, aby sa s neplatičstvom bojovalo. Napriek tomu, že v tomto konkrétnom prípade ide o presúvanie civilnoprávnej problematiky do oblasti trestného práva, tak si myslím, že v tomto prípade je to namieste. Je tu paralela s tým, že neuhradenie mzdy alebo teda neplatenie mzdy už dnes trestným činom je. Ja nevidím dôvod, prečo by takým istým trestným činom nemalo byť aj neuhradenie faktúry živnostníkovi, čiže ja s týmto návrhom, návrhom súhlasím. Chcem len spomenúť jednu takú technickú vec, ale verím tomu, že pokiaľ je politická vôľa a prejde tento návrh zákona do druhého čítania, čo si teda osobne veľmi želám, tak je priestor to opraviť. Myslím si, že záväzky môžu plynúť aj z iných inštitútov, nielen z inštitútu faktúry, pretože ten živnostník môže mať napríklad zmluvu so svojím odberateľom, z ktorej tiež mu plynú, plynie právo na to, aby dostával za svoju prácu alebo za dohodnuté služby zaplatenú odmenu. Preto si myslím, že nielen za nehradenie faktúry, ale aj za nehradenie iných typov záväzku, plynúcich napríklad zo zmluvy, by malo byť rovnaké postihovanie. Ďakujem.
Bugár, Béla, doterajší podpredseda NR SR (2012-04-04):
Emília Müllerová.
Osuský, Peter, poslanec NR SR (2013-10-30):
Pani predsedajúca, to, čo tu hovorila Lucia Žitňanská a Martin Poliačik, vo mne vyvoláva nezadržateľný pocit déja vu. Bol som v tomto parlamente niekoľkokrát a celá táto záležitosť mi pripomína podobnú vec, zápas o zbavovanie poslancov imunity. Zažil som veľa hlasovaní a viem si predstaviť, že mladý kandidát magistratúry na práve bude môcť napísať ako diplomovú prácu Vývoj hlasovaní a postojov parlamentu k poslaneckej imunite. Toto je, ako hovoria Nemci, dasselbe in grün, to isté v zelenom. Proste na úvod je vždy vôľa byť transparentný, byť čestný, byť iný, ako to bolo predtým. Ale keď príde na lámanie chleba, nájde sa tisíc dôvodov, prečo treba vyvolať dojem, že niečo treba zmeniť, aby všetko mohlo ostať pri starom. Toto je citát z Lampedusovho Geparda, ktorý hovoril presne toto. Aby sme urobili dojem, že chceme byť transparentnejší, tak ho urobme a necháme všetko po starom. Toto je obraz spoločnosti a toto je obraz jej reprezentácie. Keď pred časom SaS iniciovalo referendum, kde sa pýtalo občanov na ich názor na poslaneckú imunitu, odpoveď bola jasná a drvivá. Som presvedčený, že keby sa občanov pýtalo v referende, aký je ich názor na priznávanie majetku tých, ktorí ich reprezentujú, tiež by bola odpoveď podobná. A zrejme musí prísť primeraný tlak občanov, aby tento parlament, zúfalo sa brániac, nakoniec – podobne ako pri imunite – priznal farbu.
M. Hort, podpredseda NR SR: (2008-10-28):
Slovo má pán poslanec Mikloško.
Kollár, Boris, predseda NR SR (2022-02-03):
Poprosím, utíšte sa! Pán poslanec Lukáč, poprosím vás, pri tom vchode nerobte skupinky, nevytvárajte, sadnite si alebo odíďte do kaviarne, aby mohli sme pokračovať v rokovaní.
Kollár, Boris, predseda NR SR (2020-04-29):
Ďakujem pánovi poslancovi Kremskému. Vystúpi pán poslanec Baránik.
Laššáková, Jana, podpredsedníčka NR SR (2014-06-03):
Pán poslanec Fronc, nech sa páči.
Šeliga, Juraj, podpredseda NR SR (2020-04-22):
Pán poslanec Kuffa.
J. Senko, poslanec: (2009-04-22):
Je dosť smutné, že v každom vystúpení, nielen vy, ale mnohí ďalší opoziční poslanci, zneužívate hospodársku krízu na vytĺkanie politického kapitálu. A to je naozaj veľmi smutné. Ďakujem.
B. Bugár, poslanec,: (2002-07-03):
P. Brňák, poslanec: Ďakujem pekne, pán predsedajúci. A pán poslanec Tatár vlastne už dlhodobo, ale aj dnes vystupuje zase v mene akejsi čistoty, v mene morálky, hovorí, že nekradnúť je pre nás samozrejmé a tak ďalej a tak ďalej. Ja sa ho chcem v tejto súvislosti opýtať, pán Tatár, buďte taký dobrý a v zmysle práve týchto zásad čistoty, ale nie vo vzťahu k iným, ale k sebe, ozrejmite parlamentu, ako ste vy prišli k dvom bytom na Palisádach, minule písali o tom noviny, nejaký denník, vysvetlite bežnému občanovi tohto štátu, ako jeden človek, ktorý bradatý niekedy pred ôsmimi, deviatimi, desiatimi rokmi chodil s „hatyšákom“ na chrbte, prišiel k dvom lukratívnym bytom na Palisádoch, ale to nie je všetko! Pretože to je dosť primitívne, ale povedzte mi, či je pravdou, že vaša osoba je zapísaná ako vlastník bývalej reštaurácie Štefánka oproti prezidentskému palácu, že tam figurujete vy ako vlastník tejto reštaurácie. Buďte taký dobrý, vystúpte a vysvetlite, ako je to s touto Štefánkou, bola tam predtým ázijská reštaurácia, mala o ňu záujem, myslím, Demokratická strana ako svoje sídlo alebo niečo podobné a údajne ste zapísaný vy ako vlastník tejto lukratívnej nehnuteľnosti. Ak hovoríme o tej čistote, po ktorej sa snažíme volať všetci, buďte taký dobrý, začnite od seba a vysvetlite, ako sa môže bežný človek dostať k dvom lukratívnym bytom na Palisádoch a v prípade, ak je to pravda, aj k veľmi lukratívnym priestorom bývalej Štefánky, oproti prezidentskému palácu. Ďakujem.
Mego, Jaroslav, poslanec NR SR (2023-11-14):
Sľubujem. (Potlesk.)
Jurinová, Erika, poslankyňa NR SR (2016-06-14):
Ďakujem pekne. V prvom rade teda chcem povedať, že som presvedčená o tom, že pán minister Kaliňák by mal odstúpiť. Sám, dobrovoľne. A v druhom rade musím potvrdiť slová pána kolegu Dostála, ktorý tvrdí, a ja s tým stotožňujem, že naozaj neexistujú opodstatnené dôvody na to, aby sme hneď prvé zákony, ktoré preberáme v novom parlamente, mali v skrátenom legislatívnom konaní. Ďakujem.
Kotleba, Marian, poslanec NR SR (2020-11-03):
Pán podpredseda, nie sú, nie sú.
Lešo, Boleslav, poslanec NR SR (2023-10-25):
Sľubujem. (Potlesk.)
R. Zajac, minister zdravotníctva SR: (2005-10-27):
Zhodou okolností ma včera oslovil poslanec KDH, nebudem ho menovať, lebo ide o medicínsku záležitosť. A povedal mi, že bol veľmi milo prekvapený, ako pracuje, ako dobre vykonáva svoju činnosť Onkologický ústav svätej Alžbety. Ale treba povedať, je to obchodná spoločnosť, či už sa volá akciová alebo s ručením obmedzeným, netvorí dlhy, hospodári vyrovnane, lieči a nedostáva žiadne dotácie od nikoho. To znamená, tu naozaj je to taká hrana politiky reálnej ochrany nemocníc. Tú politiku vnímam, že sme pred županskými voľbami, tu reálnu ochranu nemocníc vnímam, ako povedal pán poslanec Novotný, ako 3 mesiace zanedbateľnú. A tu ja som aj v zdravotníckom výbore povedal, skôr sa mi zdá, že budú musieť poslanci tak trochu zobrať cit. Ja sa skôr kloním k tomu, aby sa neschválila takáto vec, ale na druhej strane rozumiem aj tej politike a je na vás, lebo ste aj regionálni politici, ako sa budete s tým vyrovnávať. Ale odmietam tvrdenie, že štát by bol nejakým spôsobom poškodzoval menšie nemocnice, lebo ich neoddlžuje. Potom sme nemali robiť decentralizáciu, potom sme nemali majetok odovzdávať obciam, potom nemala za fyzickou decentralizáciou podľa zákona č. 416/2001 Z. z. nasledovať fiškálna decentralizácia, lebo obce a vyššie územné celky majú aj svoje prostriedky, ktorými môžu dotovať zdravotníctvo. Ďakujem pekne.
Hlina, Alojz, poslanec NR SR (2013-03-12):
Áno, predsa len, lebo ono to súvisí s tým, čo som povedal, že kam sme sa to dopracovali, že kolega Martin Fecko musí doplniť, že z prokurátora má ísť spravodlivý strach. To, viete, mne to prišlo nepodstatné to povedať, že to by teda malo byť úplne samozrejmé, že musí ísť ten druh strachu z neho, nie ten mafiánsky strach. Kolega Fecka žije v reálnom svete, čiže Fecko, teda má potrebu to doplniť. Žiaľ, je to presne a v zásade dobrú a správnu, len, hovorím, mne to prišlo pre tú chvíľu nepodstatné abo nemalo by to tam byť. Ale, žiaľ, áno, tak doplňme to tam, že presne taký druh strachu by mal ísť z prokurátora. A ja ináč, ja sa trošku viac bránim ako kolega Počia..., Poliačik, pardon, tomu, priamej demokracii, lebo nie som, ja som v tom možno bližšie k pánovi Šebejovi, ale niekedy sú zlomové, zlomové okamžiky, kedy už sa ináč nedá, lebo na konci to je stále zlé, hej. Stále je to zlé. A proste ja si myslím, že pre túto chvíľu naozaj sme to dopracovali, už to poviem tretí a poslednýkrát, naozaj ďaleko. A pravdou je, že z takéhoto prokurátora by išiel iný druh strachu, aj okrem toho spravodlivého prokurátorského, o politickej moci, lebo on by mal aj obrovskú politickú moc, lebo takýto vyslúžilý generálny prokurátor by mohol veľmi kľudne a veľmi úspešne kandidovať aj neskôr. Ale ja by som spravodlivému generálnemu prokurátorovi fandil v jeho kandidatúre na inú ďalšiu funkciu, keby takto položil na papier a povedal, čo sa podarilo. Lebo nie, toho som sa ja už napočúval, čo človek chce. Ale dôležité je, čo sa podarilo, hej, i keď v tomto naozaj treba byť veľmi opatrný, že toto neni šport, sadenie kapusty, prokuratúra, ale treba byť opatrný, ale ľudia už chcú aj výsledky. Ďakujem.
Grendel, Gábor, podpredseda NR SR (2020-05-15):
Pán poslanec Štefan Kuffa.
Števulová, Zuzana, poslankyňa NR SR (2024-01-25):
Ďakujem vám, kolegyne, za tieto milé slová a všetkým nám, ktorí sme to tu včera zvládli až do štvrtej ráno, moje veľké ďakujem tiež patrí. A v nadväznosti na teba, Zuzka Mesterová, by som ešte chcela povedať, že áno, že jedna z najsmutnejších vecí včera večer bolo pochopenie, že za touto novelou a za tým, že sa tu ide úplne zničiť vlastne Trestný poriadok tejto krajiny v oblasti korupcie a majetkových trestných činov a boja proti nim, vlastne stojí také konšpiračné presvedčenie hŕstky ľudí, ktorí majú pocit, že im bolo ublížené, o tom, že tu systémovo zlyháva Úrad špeciálnej prokuratúry a súdnictvo a že celé je to nejaká, nejaké sprisahanie proti nim, keď v skutočnosti, keď sa na to pozrieme objektívne, tak si tieto úrady, súdy plnia svoju povinnosť, robia to vo verejnom záujme a stíhajú vlastne ľudí, o ktorých existujú dôvodné podozrenia, že sa dopustili vážnych trestných činov. Že mne to akože včera večer, a už som to tu aj vtedy hovorila, prišlo ako z toho populárneho seriálu Akty X, kde Fox Mulder mal za sebou ten plagát I want to believe , chcem veriť. Tak rovnako ako on chcel veriť na ten mimozemský život, tak aj tu prosto hŕstka ľudí, ktorí čelia trestnému stíhaniu, prosto verí, že to je nejaká konšpirácia, a preto idú rušiť Úrad špeciálnej prokuratúry a meniť trestnú politiku štátu. A to je veľmi smutné.
B. Bugár, podpredseda NR SR: (2003-09-24):
Nech sa páči, pani poslankyňa.
Osuský, Peter, poslanec NR SR (2020-09-22):
Pán poslanec Kuffa, nemyslím si, že týmto návrhom ktokoľvek z predkladateľov špiní do vlastného ná... hniezda. A pokiaľ ide o ospravedlnenie sa, v mojom živote takmer nikdy, ja si veľmi nespomínam, že by som ja začínal. Ešte aj tá facka bola dôsledkom stakátovitého, opakovaného, verejného nadávania mojej osobe a chcem teda povedať, že som nebol ten, kto začal. A pokiaľ ide o ospravedlnenie pani poslankyni, ja som pripravený a môžem kľudne povedať, že sa jej ospravedlňujem za použité slová, ale očakával by som, aby sa rovnako ona ospravedlnila predkladateľom za to, čo o nich povedala, pretože aj keď nás nemenovala, hovorila teda o tom, čo sme predložili, a teda každý z nás bol osočený zo zakomplexovanosti, poklonkovania a degradovania Národnej rady. Ak to vy všetci tu alebo ktokoľvek nevnímate ako urážku, tak ja to ako aj svoju osobnú urážku vnímam, a preto by som rovnako očakával, ako ja som sa jej teraz ospravedlnil, že sa ospravedlní ona mne a všetkým ďalším predkladateľom tohto zákona, s ktorým nemusí súhlasiť, ale nemá nadávať jeho autorom slovami, ktoré sú takisto urážajúce ako tie, o ktorých sa teda domnieva časť snemovne, že som ich nemal použiť. Ani ona nemala použiť tie svoje.
Grendel, Gábor, podpredseda NR SR (2022-05-20):
Dávam teraz možnosť prihlásiť sa do rozpravy ústne. Končím možnosť prihlásiť sa ústne do rozpravy. (Reakcie v pléne.) Je niekto? Takže osem poslancov. (Reakcie v pléne.) Menovite pán poslanec Beluský, Kuriak, Filip Kuffa, Marián Viskupič, Štefan Kuffa, Tomáš Taraba, Marek Šefčík a Richard Nemec. Ako prvý teda vystúpi pán poslanec Martin Beluský. (Reakcie v pléne.)
Pollák, Peter, poslanec NR SR (2024-01-17):
Ďakujem pekne za slovo a ďakujem aj tebe, Veronika, za tvoju rozpravu. Ty si hovorila o tom, že čo sa udialo v Európskom parlamente, že Európsky parlament dnes prijal rezolúciu voči krokom terajšej vlády Roberta Fica. Dnes je na Svetovom ekonomickom fóre vo Švajčiarsku, kde sa nechal počuť, že miluje tripartitu, sociálny dialóg je podľa neho najsilnejší nástroj vlády v prístupe k zamestnanosti. Hovoril aj o tom, že je tiež ťažké presvedčiť Cigánov, aby pracovali. Toto je Robert Fico. Toto je Robert Fico, kde si už takýmito krokmi robí alibi k tomu, že tu bude naozaj pozývať migrantov, aby obsadili pásy v automotiv priemysle na nejakých montážnych linkách namiesto toho, aby sme zamestnávali nezamestnaných zo Slovenska, aby sme tu naozaj cirkulovali tú ekonomiku, aby bolo čo najmenej poberačov sociálnych dávok, aby bolo čo najviac zas prispievateľov do štátneho rozpočtu, aby bolo čo najviac na slovenské dôchodky, aby sa potom tu nečarovalo, aby sa to tu nekradlo, to, čo má ísť medzi ľudí. Toto je Robert Fico. A keď vy neviete, milí páni z koalície, tak ja ešte predtým, než som bol v parlamente, tak mne sa počas roka podarilo zamestnať 750 Rómov z biednych osád za jeden jediný rok. Boli to ľudia, ktorí boli desať, pätnásť, dvadsať rokov na úrade práce, áno, bez žiadnych pracovných skúseností, napriek tomu chceli pracovať a pracovali. A dnes keď pôjdete do Lozorna, do Stupavy, tak tam nájdete presne týchto ľudí a dnes už robia nejakých majstrov. Tak nech Robert Fico láskavo nehovorí na Svetovom ekonomickom fóre, že treba presviedčať Cigánov k tomu, aby išli pracovať. A keď naozaj to neviete to robiť, tak od toho jednoducho odíďte a nežeňte Slovensko do väčšej záhuby, ako ju vediete teraz. Ďakujem pekne.
P. Farkas, poslanec: (2001-11-09):
J. Migaš, predseda NR SR: Hlasujeme o bode č. 22. Hlasujeme o bode č. 22. Hlasujeme o bode č. 22. (Hlasovanie.) Prítomných je 112 poslancov, za 2, proti 30, zdržalo sa 79, nehlasoval 1. Dvaja boli za.
Kollár, Boris, predseda NR SR (2023-03-28):
Ďakujem. Panie poslankyne, páni poslanci, vystúpením pána ministra sa podľa § 35 ods. 6 zákona o rokovacom poriadku otvára rozprava znova. Pýtam sa, či sa niekto z poslancov chce prihlásiť do rozpravy? Ďakujem. Končím možnosť prihlásiť sa. A prihlasuje sa jeden poslanec. Pán poslanec Galek, nech sa páči, máte slovo.
Laurenčík, Milan, podpredseda NR SR (2022-05-05):
Poslednú faktickú poznámku k tomuto príspevku bude mať pán poslanec Erik Tomáš. Nech sa páči.